דלית מתתיהו

דלית מתתיהו (נולדה ב-3 באוקטובר 1969) היא אוצרת המחלקה לאמנות ישראלית במוזיאון תל אביב לאמנות.

== קורות חיים ==
מתתיהו נולדה בירושלים בשנת 1969, ולמדה בבית הספר התיכון על שם מיי בויאר. בוגרת המדרשה לאמנות ב-1993, ולימודי תואר שני בחוג לספרות עברית באוניברסיטת חיפה.

הייתה אמנית פעילה בשנים 1993–1997. זכתה בפרס האמן הצעיר לשנת 1997.

עבדה כאוצרת משנה במחלקה לרישום והדפס במוזיאון תל אביב מאז 2010. נוסף על כך, פרסמה מתתיהו מאמרים רבים בנושאי אמנות ישראלית ובינלאומית.

במאי 2018 מונתה לאוצרת המחלקה לאמנות ישראלית במוזיאון תל אביב לאמנות, והחליפה בתפקיד את אלן גינתון.<ref name=":1" />

== פעילות אמנותית ==
ב-2013 אצרה את התערוכה הקבוצתית "מובי דיק", בה השתתפו, בין היתר, שרון אתגר, יעל בורשטיין, איתן בן-משה, דוד גינתון, גל וינשטיין, אנה לוקשבסקי, רמי מימון, מיכל נאמן, והנרי שלזניאק.<ref></ref> התערוכה הפגישה בין מובי דיק - ספרו של הרמן מלוויל - ובין מבחר יצירות אמנות, ובחנה את האופן שבו הקריאה בספר משליכה על ה"קריאה" של הדימוי החזותי ולהפך.
מהתערוכה "דמיון חומרי" מוזיאון תל אביב
ב-2016 נערכה התערוכה הקבוצתית "התלוש" אותה אצרה, המשקפת את מצבו של האמן העסוק בהישרדות. בין המשתתפים בתערוכה: רעיה ברוקנטל, גל וינשטיין, דנה יואלי, שי יחזקאלי, רפי לביא, מיכל נאמן, שרון פדידה, אסף מגל, אבי סבח, אורי רדובן ורותם רוזנבוים.<ref></ref>

תערוכת היחיד "תהילה" שאצרה ליפעת בצלאל, זוכת פרס רפפורט לאמן ישראלי צעיר 2016, שילבה רישומים בגרפיט על נייר והקרנות ווידאו. היצירה עסקה בדמותה של תהִילה, גיבורת ספרו של ש"י עגנון.<ref></ref>

התערוכה הראשונה שאצרה מתתיהו כאוצרת לאמנות ישראלית במוזיאון תל אביב הייתה "עסק ביש" בינואר 2019. התערוכה הקבוצתית, שנערכה בביתן הלנה רובינשטיין, כללה אמנים רבים בהם מיכאל ארגוב, שרון בלבן, יעל בורשטיין, איתן בן-משה, עדן בנט, צוקי גרביאן, עידו גורדון, תמר גטר, יצחק דנציגר, מיכאל דרוקס ומנשה קדישמן.<ref></ref>

ב-2019 אצרה מתתיהו גם תערוכת יחיד של יעל בורשטיין "טהור וקשה ולבן העולם".<ref></ref>

התערוכה "פקעת", שכללה רכישות חדשות לאוסף האמנות הישראלית במוזיאון, נערכה ב-2019.<ref></ref> בין האמנים המשתתפים: כרים אבו שקרה, לאה אביטל, מארק גלזין, רותי דה פריס, יסמין דייוויס, אניעם לאה דרעי, מיכל היימן, עומר הלפרין, מג'די חלבי, רוני טהרלב, רועי כהן, גבי קריכלי ויגאל תומרקין.

בפברואר 2022 נפתחה התערוכה "דמיון חומרי: אמנות ישראלית מוסף המוזיאון" אותה אצרה מתתיהו, בשיתוף עוזרי האוצרת טל ברויטמן, עדי גרוס, עדי דהן, עמית שמאע.<ref></ref>

התערוכה כוללת יותר מ־120 יצירות, חלקן מוכרות וחלקן מוצגות לראשונה בפני הציבור. מתתיהו חילקה את היצירות לפי 4 היסודות: אדמה, אש, אוויר ומים. בין האמנים שעבודותיהם מוצגות בתערוכה: אריה ארוך, נפתלי בזם, יוסי ברגר, מיכה בר־עם, ציבי גבע, נחום גוטמן, יאיר גרבוז, משה גרשוני, יוסף זריצקי, מרים כבסה, רפי לביא, זויה צ'רקסקי ורבים נוספים. במסגרת התצוגה החדשה נערכה גם תערוכת יחיד ראשונה לציירת רות שלוס.<ref></ref> לאחר שנה נוספו לתערוכה 45 עבודות חדשות.

== ההשקפה האוצרותית של מתתיהו ==
עם בחירתה לאוצרת המחלקה לאמנות ישראלית במוזיאון תל אביב, ציינה מתתיהו: "אני מאמינה בכוחה של קהילת האמנות בעבר ובהווה לחולל דיאלוג שראשיתו 'הערכת עצמנו' והמשכו עשייה".<ref name=":1" />

בהתייחסה לתערוכה של יעל בורשטיין, נמנעה מתתיהו מהגדרות: "באמנות הרבה פעמים זה לא על מה, אלא על האיך. הרצון הזה להגיד או להבין מיד על מה התערוכה - זה חיפוש במקום הלא נכון. אין פה סיפור חד משמעי, יש פה קרעי מציאות״.<ref></ref>

בראיון לקראת פתיחת התערוכה "דמיון חומרי: אמנות ישראלית מוסף המוזיאון", אמרה מתתיהו, בין היתר: "התהליך שאני עוברת כאוצרת הוא של התגברות על הייצוג. תוך הסתכנות בפשטנות אומר שבאמנות יש שני קטבים. מצד אחד נמצא הייצוג, התיאור, הסיפור. ומהצד השני, זה שמעניין אותי, נמצאת ההתגברות על הייצוג, האירוע. מעניינת אותי היכולת של אמנות לחולל משהו. אני נותנת דגש לחומריות, הצורה, האמצעים. אמנות מסוגלת לחולל משהו במפגש בין חומרים ואובייקטים ודימויים. אנשים מחפשים סיפורים ולא את יצירת האמנות".<ref name=":0" />

== קישורים חיצוניים ==
* יוטיוב: [https://www.youtube.com/watch?v=ZapVswFW4GA&ab_channel=המדרשה-פקולטהלאמנויות מפגש עם האוצרת דלית מתתיהו]
* אלברט סוויסה, [https://www.erev-rav.com/archives/53273 משל העץ והפקעת], 10.9.21
* [https://debbyluzia.com/he/israeli-art-cannon/ מי קובע מה נחשב באמנות הישראלית?], דבי לוזיה, פברואר 2022

== הערות שוליים ==

קטגוריה:אוצרות ישראליות
קטגוריה:אוצרים ישראלים
קטגוריה:בוגרות תיכון בויאר
קטגוריה:בוגרי תיכון בויאר
קטגוריה:בוגרי המדרשה לאמנות
קטגוריה:בוגרות המדרשה לאמנות
קטגוריה:סגל מוזיאון תל אביב לאמנות
קטגוריה:ישראליות שנולדו ב-1969
קטגוריה:ישראלים שנולדו ב-1969